การประกอบธุรกิจของแต่ละสายผลิตภัณฑ์

ธุรกิจอุตสาหกรรมค้าปลีกโทรศัพท์เคลื่อนที่

จากการที่ผู้ผลิตโทรศัพท์เคลื่อนที่ได้วิจัยและพัฒนาเทคโนโลยีอย่างต่อเนื่อง
ทำให้โทรศัพท์เคลื่อนที่มีประสิทธิภาพสูงขึ้นและต้นทุนการผลิตที่ต่ำลง
ส่งผลให้ราคาเครื่องโทรศัพท์เคลื่อนที่มีแนวโน้มลดลงในขณะที่มีสินค้าใหม่ที่ตอบสนองความต้องการของลูกค้ามากขึ้น
โทรศัพท์เคลื่อนที่จึงได้รับความนิยมและมีจำนวนผู้ใช้บริการเป็นจำนวนมาก
ซึ่งที่ผ่านมาจำนวนผู้ใช้โทรศัพท์เคลื่อนที่จะเพิ่มขึ้นอย่างต่อเนื่อง
จึงส่งผลให้ผู้ค้าโทรศัพท์เคลื่อนที่มีการแข่งขันกันอย่างรุนแรงเพื่อชิงส่วนแบ่งการตลาด
ด้วยการลดราคาสินค้าและค่าบริการ การจัดกิจกรรมส่งเสริมการตลาดอย่างต่อเนื่อง
การเพิ่มรูปแบบบริการเสริม ตลอดจนการแนะนำเทคโนโลยีใหม่ๆ ให้แก่ผู้ใช้บริการ
ประกอบกับผู้ผลิตโทรศัพท์เคลื่อนที่ได้มีการแนะนำสินค้ารุ่นใหม่ๆ ออกสู่ตลาดอย่างต่อเนื่อง
สิ่งเหล่านี้เป็นปัจจัยช่วยส่งเสริมให้ผู้ใช้โทรศัพท์เคลื่อนที่นิยมเปลี่ยนเครื่องโทรศัพท์ถี่ขึ้น
อย่างไรก็ตาม
ปัจจุบันอัตราการเติบโตของจำนวนผู้ใช้โทรศัพท์เคลื่อนที่เพิ่มสูงขึ้นตลอดช่วงหลายปีที่ผ่านมา
ซึ่งคาดว่าอัตราการเติบโตของจำนวนผู้ใช้โทรศัพท์เคลื่อนที่จะเข้าสู่ภาวะชะลอตัวในอนาคต

อย่างไรก็ดี โทรศัพท์เคลื่อนที่เป็นสินค้าที่มีการเปลี่ยนแปลงด้านเทคโนโลยีอย่างรวดเร็ว
ผู้ผลิตโทรศัพท์เคลื่อนที่ได้มีการแนะนำสินค้ารุ่นใหม่ๆ
ที่มีเทคโนโลยีสูงขึ้นออกสู่ตลาดในระดับราคาที่ลดลงอยู่ตลอดเวลา
ส่งผลทำให้อัตรากำไรขั้นต้นของธุรกิจจำหน่ายโทรศัพท์เคลื่อนที่มีแนวโน้มลดลง

ภาวะการแข่งขัน

การแข่งขันในตลาดเครื่องโทรศัพท์เคลื่อนที่นับว่าอยู่ในระดับสูง โดยเฉพาะการแข่งขันด้านราคา
ซึ่งมีผลต่อการตัดสินใจซื้อโทรศัพท์เคลื่อนที่ของผู้บริโภคค่อนข้างมาก
ผู้จำหน่ายโทรศัพท์เคลื่อนที่จึงพยายามจัดหาแหล่งสินค้าที่มีต้นทุนสินค้าที่ต่ำที่สุด
เพื่อสามารถจำหน่ายให้แก่ผู้บริโภคได้ในราคาที่ถูกลงได้
ประกอบกับในส่วนของหน้าร้านได้มีการนำเครื่องมือทางการเงินของบัตรเครดิต ทั้งกลุ่ม Bank และ
Non-bank มาอำนวยความสะดวกและเพิ่มสิทธิประโยชน์ให้กับให้กับผู้บริโภค
ได้กระตุ้นให้ผู้บริโภคตัดสินใจซื้อได้ง่ายยิ่งขึ้นโดยไม่ต้องแบกรับภาระค่าใช้จ่ายสูงมากนัก
แต่ภาระต้นทุนการจัดรายการส่งเสริมการขายดังกล่าวกลับเป็นภาระที่เพิ่มขึ้นของผู้จัดจำหน่าย
ส่งผลให้อัตรากำไรขั้นต้นมีแนวโน้มที่ลดลง ในขณะที่การแข่งขันทวีความรุนแรงมากยิ่งขึ้น

ในช่วงปี 2555 ที่ผ่านมาสถานการณ์การแข่งขันได้เปลี่ยนไป
ผู้ผลิตหลายรายได้เข้ามาทำการตลาดผ่านร้านค้าปลีกภายใต้ “Brand Shop” ของตัวเอง
อีกทั้งเกิดการแข่งขันในส่วนของ Retails
ขนาดใหญ่หลายรายที่มีเงินลงทุนสูงและกำลังซื้อขนาดใหญ่ ส่งผลให้บริษัทฯเสียเปรียบในด้านต้นทุน,
กระแสเงินสด และปัญหาการขาดสภาพคล่องของธุรกิจ การแข่งขันได้รุนแรงขึ้น เมื่อผู้ผลิต
(Supplier) และผู้ให้บริการโทรศัพท์เคลื่อนที่ (Operator) ได้เข้ามาแข่งขันในตลาดค้าปลีก
โดยจำหน่ายอุปกรณ์โทรศัพท์เคลื่อนที่ให้แก่ผู้บริโภคโดยตรง

แนวโน้มและภาพรวมอุตสาหกรรมเทคโนโลยีสารสนเทศ

แนวโน้มอุตสาหกรรม ICT มีการเติบโตสูงขึ้น
และเป็นปัจจัยที่ทุกหน่วยงานจำเป็นต้องมีและพัฒนาเพื่อสร้างการแข่งขันเชิงเปรียบเทียบ
ส่งผลให้ตลาดมีการขยายตัวสูง การก้าวเข้าสู่ประชาคมเศรษฐกิจอาเซียน (AEC)
ส่งผลให้เกิดการปรับตัวของภาคธุรกิจ เพื่อให้สามารถแข่งขันได้ในตลาดโลก
จึงจำเป็นต้องสร้างความพร้อมของระบบสารสนเทศของหน่วยงานเพื่อรองรับ
โดยในช่วงทศวรรษนี้เป็นช่วงที่มีการเปลี่ยนแนวเทคโนโลยีใหม่ (Paradigm Shift) ในการสร้าง
Application บนระบบ Cloud Computing และการใช้อุปกรณ์พกพา (Tablet and Smart
Phone) ในการทำธุรกรรมและสันทนาการต่างๆ ทำให้ตลาดเกิดความต้องการ Software
แบบใหม่อย่างมาก อีกทั้งรัฐบาลมีการส่งเสริมอุตสาหกรรม Software และ Digital Media
อย่างเต็มที่ โดยมีหน่วยราชการ เช่น SIPA, NIA, OSMEP ช่วยสนับสนุนด้านเงินทุน
นวัตกรรมและส่งเสริมการตลาด รวมทั้งการให้บริการผ่าน Internet เป็นที่ยอมรับในระดับสากล
ทำให้เกิดโอกาสการขายผลิตภัณฑ์ Digital อย่างกว้างไกล ไร้ขอบเขต
ไม่จำกัดภูมิประเทศและชนชั้น

อย่างไรก็ตามบริษัทฯได้ประเมินภาวะการแข่งขันในธุรกิจที่อาจเกิดขึ้นการเปิดเขตการค้าเสรีและการรวมตัวกันของประชาคมเศรษฐกิจต่างๆ
ส่งผลให้เกิดภาวะการแข่งขันจากบริษัทข้ามชาติที่มีแนวโน้มสูงขึ้นและรุนแรงมากขึ้นตามการเติบโตของอุตสาหกรรม
และการเปิดเสรีทางการค้าระหว่างประเทศรวมทั้งการรวมกลุ่มกันของประชาคมเศรษฐกิจระดับภูมิภาคและระดับโลก
นอกจากนี้ปัญหาภาวะเศรษฐกิจถดถอยในหลายภูมิภาค
อาจส่งผลกระทบต่อเศรษฐกิจในประเทศและในภูมิภาค ซึ่งอาจทำให้การจัดซื้อชะลอตัว
ส่งผลต่อยอดขายของบริษัทฯ

เป็นที่คาดการณ์ว่าธุรกิจ ICT จะเติบโตสูงขึ้นเป็นอย่างมากโดยในช่วงทศวรรษที่ผ่านมา
(2545-2555)
ภาพรวมอุตสาหกรรมเทคโนโลยีสารสนเทศและการสื่อสารของประเทศไทยมีการเติบโตอย่างต่อเนื่องโดยมีมูลค่าถึง
591,571 ล้านบาทในปี 2555 ซึ่งอุตสาหกรรมซอฟแวร์และบริการที่เกี่ยวเนื่อง (Software and
Software Services) มีมูลค่าถึง 34,481 ล้านบาท ซึ่งเติบโตถึง 17.2% เมื่อเทียบกับปี 2554
ในขณะที่ Computer Hardware มีมูลค่าตลาดในปี 2555 ถึง 112,705 ล้านบาท เพิ่มขึ้นจากปี
2554 ถึง 20.4% ส่วนอุปกรณ์ทางด้านสื่อสารข้อมูลมีมูลค่าตลาด 35,141 ล้านบาท เติบโตขึ้น
8.7% เมื่อเทียบกับปี 2554 ทำให้แนวโน้มการใช้งาน Internet broadband
ทั้งแบบใช้สายและไร้สายขยายตัวเพิ่มขึ้นอย่างมาก ส่งผลให้ความต้องการอุปกรณ์ที่รองรับการใช้งาน
Internet เพิ่มสูงขึ้น นอกจากนี้แนวโน้มการลงทุนทางด้าน IT
ของภาครัฐและภาคเอกชนยังคงมีความต่อเนื่อง โดยเฉพาะการใช้งาน IT
เพื่อรองรับการทำงานเมื่อเกิดสภาวะภัยพิบัติ ซึ่งเป็นปัจจัยที่จะผลักดันให้ตลาด ICT
ของไทยเติบโตขึ้น (ICT Outlook 2012, published by NSTDA and SIPA)

Market Segment และกลุ่มเป้าหมาย

ในภาพรวมของตลาด ICT นั้นมี Segmentation อยู่หลายส่วน
อันประกอบไปด้วยตลาดการให้บริการเทคโนโลยีสารสนเทศ (IT Services) ตลาดธุรกิจ SI
(System Integrator) ตลาดการพัฒนา Software (Software Development)
ตลาดการขาย Software แบบ Solutions สำเร็จรูป (Software Sales) ตลาดสื่อดิจิตอล
(Digital Media) ตลาดการจำหน่ายอุปกรณ์ ICT (ICT Products Sales)
และตลาดการฝึกอบรมด้าน ICT (ICT Training) ซึ่งบริษัทฯได้วิเคราะห์และพิจารณาจาก
ภาพรวมอุตสาหกรรม ICT รวมทั้งจุดแข็ง จุดอ่อน โอกาส วิกฤติ และการแข่งขัน พบว่าใน
Segment ของตลาดด้านการขาย Software แบบ Solutions
สำเร็จรูปทั้งในรูปแบบของการขาย Software แบบ Multiple Licenses และ
Software-as-a-Services ในรูปแบบของ Cloud Computing Services
บริษัทฯมีความพร้อมมากที่สุด แต่อย่างไรก็ตามบริษัทฯได้ประมาณการสัดส่วนของการทำตลาดใน
Segment
อื่นไว้ด้วยเพื่อให้สินค้าและบริการของบริษัทฯสามารถครอบคลุมและตอบสนองความต้องการของลูกค้าได้มากที่สุด
โดยในส่วนของ System Integrator นั้นมีผู้เล่นอยู่ในตลาดที่แข็งแกร่งหลายราย
ซึ่งมีรายละเอียดของงานค่อนข้างซับซ้อนเกี่ยวพันกับหลาย Parties และใช้เวลาในการส่งมอบนาน
ส่วน IT Services ก็มีผู้ให้บริการที่แข่งขันอยู่หลายราย
ในเบื้องต้นบริษัทฯจึงพิจารณายังไม่เลือกเข้าสู่ Segment ดังกล่าว โดยมีกลุ่มลูกค้าเป้าหมายคือ
กลุ่มลูกค้าหน่วยงานราชการ กลุ่มลูกค้า Vertical Industry และกลุ่มลูกค้า SME

กลยุทธ์และแผนการตลาดเพื่อรองรับการแข่งขันในธุรกิจใหม่

1. กลยุทธ์ด้านผลิตภัณฑ์ (Products)

  บริษัทจะมุ่งเน้นผลิตภัณฑ์ด้าน Software โดยรวม (Aggregate)
  ผลิตภัณฑ์ชั้นนำมาออกแบบเป็นระบบเพื่อตอบสนอง

ความต้องการของลูกค้าแบบ Total Solutions ทั้งนี้เพื่อให้สามารถเข้าสู่ตลาดได้อย่างรวดเร็ว
และเน้นการทำตลาดแบบ Multiple Licenses สำหรับลูกค้าทั้งในกลุ่มหน่วยงานราชการ
vertical industry และ SME ในส่วนของ Applications บนอุปกรณ์ Tablet และ Smart
Phone นั้นบริษัทมีแผนในการเปิดตัวร่วมกับบริษัทฯผู้ผลิตอุปกรณ์ชั้นนำของโลก
เพื่อทำให้เกิดการรับรู้ของลูกค้าในผลิตภัณฑ์ของบริษัทฯเป็นวงกว้างและรวดเร็ว

  นอกจากนั้นในกลุ่มธุรกิจจัดจำหน่ายอุปกรณ์ รวมทั้งโครงข่ายสารสนเทศและโทรคมนาคม
  บริษัทฯจะเน้นการสร้างความ

ร่วมมือทางการค้า (Business Partners) กับ Suppliers ชั้นนำของโลก
เพื่อทำให้บริษัทฯสามารถนำเสนอสินค้าให้กับลูกค้าได้อย่างมีประสิทธิภาพ ในต้นทุนที่แข่งขันได้

2. กลยุทธ์ด้านราคา (Price)

  บริษัทจะใช้กลยุทธ์การนำเสนอผลิตภัณฑ์ให้ลูกค้าในราคาที่คุ้มค่าและเกิดประโยชน์สูงสุดกับทุกฝ่าย
  (Win-Win Strategy)

โดยการบริหารต้นทุนเพื่อให้ลูกค้าได้รับผลิตภัณฑ์ในราคาที่ก่อให้เกิดประโยชน์สูงสุดต่อลูกค้า
โดยไม่เน้นการทำตลาดแบบแข่งขันด้านราคาเพียงด้านเดียว
นอกจากนี้บริษัทฯยังมีแผนที่จะจัดจำหน่ายผลิตภัณฑ์ทั้งในรูปแบบของการขายและการให้เช่าใช้

3. กลยุทธ์ด้านสถานที่จัดจำหน่าย (Place)

  บริษัทจะใช้กลยุทธ์การจัดจำหน่ายโดยคำนึงถึงความสะดวกของลูกค้าในการเข้าถึงผลิตภัณฑ์
  (Easy to Access) ทั้งใน

รูปแบบการนำเสนอโครงการแก่ลูกค้าโดยตรง (B2B, B2G)
และการจัดจำหน่ายผ่านคู่ค้าทั้งค้าส่งและค้าปลีก รวมทั้งการจัดจำหน่ายผ่านช่องทางอิเลกทรอนิกส์
อีกด้วย

4. กลยุทธ์ด้านการส่งเสริมการขาย (Promotion)

  บริษัทจะใช้กลยุทธ์การจัดรายการส่งเสริมการขายโดยร่วมกับคู่ค้าหลักต่างๆ เป็นระยะๆ
  การจัดรายการส่งเสริมการขาย

โดยนำเสนอผลิตภัณฑ์ผ่านสื่อต่างๆ และการจัด Press Conference
นอกจากนั้นเพื่อให้ลูกค้าได้รู้จักและเข้าใจถึงประโยชน์ของผลิตภัณฑ์
บริษัทฯจะใช้กลยุทธ์ในการนำเสนอผลิตภัณฑ์ผ่านช่องทางการจัดฝึกอบรมและสัมนา
ทั้งในรูปแบบของการอบรมสัมนาเชิงวิชาการและการอบรมสัมนาเชิงพาณิชย์
โดยจะจัดให้กับกลุ่มเป้าหมายอย่างต่อเนื่อง